รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๓ /๒๕๖๓ 
วันพุธที่ ๑๘ พฤศจิกายน พ.ศ. ๒๕๖๓   เวลา ๐๙.๐๐ น.
ณ ห้องโสตทัศนศึกษา   โรงเรียนคลองลานวิทยา

ประธานการประชุม	นายสานิต หงษ์สามสิบเจ็ด	ผู้อำนวยการโรงเรียนคลองลานวิทยา
ผู้ประชุม	        	๘๗   คน 
ผู้มาประชุม	   	๗๙   คน	
ผู้ไม่มาประชุม	            ๘   คน 	ได้แก่	
1. นางวิลาพร	  อารักษ์		ไปราชการ
2. นางสาวภัณฑิรา	  โพธิ์แนม		ไปราชการ
3. นางสาวปัณปภากร	  จันธิดา		ไปราชการ
4. นางพิมพ์ลฎา	  นนทะภา		ลาป่วย
5. นางสาวชาตินี	  ศิริพงษ์ไทย		ลากิจส่วนตัว
6. นายศุภชัย		  แก้วขาว		ลากิจส่วนตัว
7. นางสาวพิมพ์ชนก	  ปัญญากา		ลากิจส่วนตัว
8. ว่าที่ร้อยตรีเกณฑ์	  ธรรมนันท์		ลากิจส่วนตัว	

ระเบียบวาระที่ ๑ เรื่องที่ประธานแจ้งให้ทราบ
		๑.๑  แนะนำบุคลากรใหม่ จำนวน ๖ คน ได้แก่  นางสาวอัสมา เพ็ชรประกอบ  นางสาวลลิตา โฆษิตเลิศวัฒนา  นางสาวศิรประภา พลขันธ์  นางสาวแทมมารีน ทองทับ  นางสาวมัลลิกา สมพินิจ  นายนภัทร โสภานุสนธิ์  
		๑.๒  แจ้งให้คณะครูและบุคลากรทุกคนได้ทราบเกี่ยวกับการเข้ารับตำแหน่งผู้อำนวยการเขตพื้นที่การศึกษามัธยมศึกษาเขต ๔๑ คนใหม่ ได้แก่ ดร.ศักดิ์ชัย เพชรแกมทอง และการย้ายเข้ารับตำแหน่งรองผู้อำนวยผู้อำนวยการเขตพื้นที่การศึกษามัธยมศึกษาเขต ๔๑ ได้แก่ นายวณัฐพงศ์ ทองคำ
		๑.๓  การรายงานข้อมูล และการรายงานผลการดำเนินการ แจ้งให้คณะครูทุกคนรายงานผลการดำเนินการอย่างต่อเนื่องและสม่ำเสมอ โดยไม่ให้ล่าช้า และแจ้งให้คณะครูทุกคนเก็บสำเนาเอกสารไว้ทุกครั้ง

ระเบียบวาระที่ ๒ รับรองรายงานการประชุมครั้งที่ ๒/๒๕๖๓
                       ที่ประชุมมีมติ รับรอง

ระเบียบวาระที่ ๓ เรื่องเสนอเพื่อทราบ
๓.๑ ข้อราชการจากสำนักงานเขตพื้นที่การศึกษา สพม.๔๑                        
๓.๒ งานที่เกี่ยวข้องกับกลุ่มบริหารวิชาการ                       
			๓.๒.๑  สพฐ. แจ้งแนวทางการดำเนินงานตามนโยบายลดการบ้าน ลดการสอบ เพิ่มการเรียนรู้ทางวิชาการ ได้แจ้งหัวหน้ากลุ่มสาระการเรียนรู้ และให้สำเนาแนวนโยบายดังกล่าวให้ครูทุกท่านแล้ว โดยภาคเรียนที่ ๒/๒๕๖๓ ครูทุกท่านต้องส่งกำหนดภาระงาน และชิ้นงานของตนเองในรายวิชาที่สอน โดยมีการบูรณาการข้ามกลุ่มสาระการเรียนรู้ ส่งวันที่ ๓๐ พฤศจิกายน ๒๕๖๓
			๓.๒.๒  แผนการจัดการเรียนรู้ ภาคเรียนที่ ๒/๒๕๖๓ กำหนดให้เขียนแผนรายชั่วโมง ถ้าสอนมากกว่า ๑ รายวิชา ให้เขียน ๑ แผน ต่อจากภาคเรียนที่ ๑ นอกนั้นให้จัดทำเป็นกำหนดการสอนระยะยาว ส่วนแบบฟอร์มให้ดาวน์โหลดจากเว็บไซต์โรงเรียน โดยมีกำหนดส่งในวันที่ ๓๐ พฤศจิกายน ๒๕๖๓
                            	๓.๒.๓  รายงานการวิจัย กำหนดส่งในวันที่ ๓๐ พฤศจิกายน ๒๕๖๓
๓.๒.๔  ภาคเรียนที่ ๒/๒๕๖๓ จะใช้ ปพ.๕ คู่ขนานกับ Book Mark สามารถดาวน์โหลดได้ที่เว็บไซต์โรงเรียนในกลุ่มงานวัดผล
๓.๒.๕  แจ้งครูผู้สอนในระดับชั้นมัธยมศึกษาปีที่ ๖ (๕ กลุ่มสาระการเรียนรู้หลัก) ในภาคเรียนที่ ๒/๒๕๖๓ ต้องมีการสอนช่วงวันเสาร์ ๔ สัปดาห์ เพื่อให้นักเรียนได้เรียนจบหลักสูตร และสอบวัดผลช่วงต้นเดือนมีนาคม ๒๕๖๔ เพื่อให้นักเรียนในระดับชั้นมัธยมศึกษาปีที่ ๖ ได้มีเวลาเตรียมตัวในการสอบเข้ามหาวิทยาลัย หรือติวสอบตามที่ผู้ปกครองและนักเรียนตั้งใจไว้
๓.๒.๖  แจ้งกำหนดการปฏิบัติงานตามปฏิทินวิชาการ ให้ครูทุกท่านได้ทราบ ดังนี้
-  กำหนดส่ง Book Mark ในวันที่ ๑๘ พฤศจิกายน ๒๕๖๓ 
-  ขออนุมัติผลการเรียนและปิดภาคเรียนที่ ๑/๒๕๖๓ ในวันที่ ๑๙ พฤศจิกายน ๒๕๖๓ 
-  ประกาศผลการเรียนทาง เว็บไซต์โรงเรียน ในวันที่ ๒๐ พฤศจิกายน ๒๕๖๓
-  ช่วงเช้าประชุมก่อนเปิดภาคเรียนที่ ๒/๒๕๖๓  ในวันที่ ๓๐ พฤศจิกายน ๒๕๖๓
-  ช่วงบ่ายตรวจความพร้อมห้องเรียน ในวันที่ ๓๐ พฤศจิกายน ๒๕๖๓
-  นักเรียนเปิดเทอม ภาคเรียนที่ ๒/๒๕๖๓  ในวันที่ ๑ ธันวาคม ๒๕๖๓
๓.๒.๗  การนำนักเรียนไปร่วมกิจกรรมทั้งในสถานศึกษา และนอกสถานศึกษา ให้ครูที่เกี่ยวข้องทำบันทึกข้อความผ่านวิชาการ เพื่อเสนอผู้อำนวยการ และวิชาการจะได้ทำเรื่องขอเวลาเรียนให้นักเรียน
๓.๒.๘  การหมดสิทธิ์สอบ ให้ส่งแบบ ขร. และต้องให้รับอนุมัติจากผู้อำนวยการแล้วเท่านั้น แต่ถ้าสามารถมอบงานหรือสอนซ่อมเสริมได้ให้ดำเนินการได้ แต่ถ้าไม่สามารถดำเนินการได้ให้แจ้งวิชาการ
๓.๒.๙  สมุดบันทึกการสอนประจำวัน ขอความร่วมมือครูที่ปรึกษาและครูผู้สอนลงชื่อ  ทุกวัน และเน้นย้ำให้ครูผู้สอนลงชื่อเมื่อเข้าสอนทุกครั้ง 
๓.๒.๑๐  หัวหน้ากลุ่มสาระการเรียนรู้ให้นิเทศการสอน นอกเหนือจากฝ่ายบริหารนิเทศการสอน
๓.๒.๑๑  ช่วงปิดเทอม ให้ครูทุกท่านเปิดไลน์โรงเรียนด้วย เพื่อรับฟังข่าวสารของทางโรงเรียนและจากเขตฯ
๓.๓ งานที่เกี่ยวข้องกับกลุ่มบริหารทั่วไป
· บริหารทั่วไป
			๓.๓.๑  งานธุรการ  แจ้งเรื่องการทำหนังสือราชการขอให้ทำหนังสืออย่างน้อย ๒ ฉบับ 
			๓.๓.๒  แจ้งเรื่องการอยู่เวรยามช่วงปิดภาคเรียน เน้นย้ำให้ครูที่อยู่เวรยามมาให้ตรงเวลา และช่วยกันรักษาความปลอดภัยภายในโรงเรียน 
			๓.๓.๓  ตรวจสอบการปิดประตู หน้าต่างห้องเรียน และห้องพิเศษต่าง ๆ 
				-การเข้าใช้อาคาร/ห้องเรียน/ห้องพิเศษ ในช่วงปิดภาคเรียน ขอให้ตรวจความเรียบร้อย เช่น ไฟฟ้า สุนัข ฯลฯ
			๓.๓.๔  แจ้งคณะครูตอบแบบสอบถามการซ่อมแซมวัสดุ ครุภัณฑ์งานอาคารสถานที่ 
 ใน Google Forms เพื่อขอซ่อมแซมพัดลม ไฟฟ้า ประตู หน้าต่าง ฯลฯ
· ฝ่ายกิจการนักเรียน
๓.๓.๕  การปฏิบัติหน้าที่ของเวรประจำวัน ขอความร่วมมือให้มาปฏิบัติหน้าที่ให้ตรงต่อเวลา ช่วยกันรักษาความปลอดภัย และอำนวยความสะดวกของนักเรียน
๓.๔ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
			๓.๔.๑  การเขียนโครงการ/การจัดสรรงบประมาณ ปี๒๕๖๔
			๓.๔.๒  สรุปผลการดำเนินงาน ปีงบประมาณ ๒๕๖๒-๒๕๖๓ แจ้งให้ครูที่เกี่ยวข้องเร่งสรุปผลการดำเนินการให้แล้วเสร็จด้วย
                 		๓.๔.๓  การสำรวจครุภัณฑ์ประจำห้องเรียน และสำนักงาน ขอความร่วมมือครูทุกคนให้ช่วยกันรักษาครุภัณฑ์ให้อยู่ในสภาพดี 
			๓.๔.๔  ความคืบหน้าการก่อสร้างอาคารเรียน และการจัดหางบประมาณต่อเติม
                 		๓.๔.๕  การต่อใบอนุญาตประกอบวิชาชีพ ให้ครูทุกคนตรวจสอบวันหมดอายุและครูคนใดที่ใบอนุญาตประกอบวิชาชีพใกล้หมดให้ดำเนินการส่งแบบฟอร์มการต่อใบอนุญาตประกอบวิชาชีพได้ที่กลุ่มงานบุคคล
			๓.๔.๖  การลา/การลงเวลาทำงาน แจ้งเรื่องเกี่ยวกับการลาให้กรอกแบบฟอร์มการลาเพื่อแจ้งให้ผู้อำนวยการได้ทราบและอนุมัติการลา และการลงเวลาทำงาน ให้ครูทุกคนเข้าลงชื่อสแกนนิ้วหลังเลิกงานด้วย
		๓.๔.๗  กระประเมินเพื่อให้มี หรือเลื่อนวิทยฐานะตาม ว.๒๑ (ส่งแบบประเมินตนเอง พร้อมกับ ID Plan) สามารถดาวน์โหลดได้ทางเว็บไซต์ของโรงเรียน
		๓.๔.๘  หารือแนวทางการสื่อสารของบุคลากร เนื่องจากการสื่อสารทางไลน์เกิดปัญหาสาเหตุมาจากมีข้อความต่างๆมากจนเกินไป อาจทำให้พลาดข้อความที่เป็นข้อราชการที่สำคัญได้ ดังนั้นจึงขอแนวทางการแก้ปัญหานี้จากครูทุกคนด้วย
			๓.๔.๙  การก่อสร้างหลังคาอัฒจันทร์
      
ระเบียบวาระที่ ๔ เรื่องเสนอเพื่อพิจารณา 
		๔.๑  นายธรรมนูญ พรมพินิจ ขอปรึกษาเกี่ยวกับชั่วโมงบูรณาการและชุมชน สามารถรวมกับการเป็นโรงเรียนคุณธรรมได้หรือไม่ เนื่องจากต้องจัดทำโครงงานคุณธรรม ซึ่งให้โรงเรียนจัดทำเองทั้งหมดทุกชั้น โดยต้องบูรณาการเข้ากับเศรษฐกิจพอเพียง วินัย สุจริต จิตอาสา รวมถึงคุณธรรมโรงเรียนและสมรรถนะด้วย 
		๔.๒  นายปกรณ์ วัฒนศิริ ขอข้อเสนอแนะเรื่องการสอบกลางภาคและปลายภาค เนื่องจากคะแนนไม่สัมพันธ์กับตัวชี้วัดและเวลาเรียนของนักเรียน
		๔.๓  นางดาวัลย์ ภูวดล ขอความเห็นเกี่ยวกับการส่งแผนการสอน อยากให้ฝ่ายวิชาการพิจารณาขยายระยะเวลาการส่งออกไป และอยากให้ระบุให้ชัดเจนเกี่ยวกับการจัดทำแผนการสอนของครูแต่ละวิชาให้ชัดเจน
		๔.๔  นายวรวิทย์ ภูวดล ขอปรึกษาเกี่ยวกับการลดภาระงานในชั้นเรียน และการบูรณาการข้ามกลุ่มสาระ ซึ่งสามารถทำได้หรือไม่อย่างไร 
ระเบียบวาระที่ ๕ เรื่องอื่นๆ
	-

	ปิดประชุมเวลา ๑๑.๐๔ น.
					ลงชื่อ			         ผู้บันทึกการประชุม
[bookmark: _GoBack]  			     		        (นางสาวมัลลิกา สมพินิจ)

					ลงชื่อ                                 ผู้ตรวจรายงานการประชุม
					        (นายกวีวัฒน์   เงินขาว)
			                       รองผู้อำนวยการฯ กลุ่มบริหารทั่วไป

    					ลงชื่อ                                 ผู้รับรองรายงานการประชุม
        	        			       (นายสานิต หงษ์สามสิบเจ็ด)
            ผู้อำนวยการโรงเรียนคลองลานวิทยา
